**VándorBagoly díj**

**A BÉKÉS MEGYEI KÖNYVTÁR GYERMEKKÖNYVTÁRA részére**

A Díjat a legszínvonalasabb, legkreatívabb gyermekkönyvtárosi munkáért ítélte oda a zsűri, melyből néhány ízelítőnek:

Az Semmelweis-év kapcsán több száz 3-5 osztályos diákot csaltak be a könyvtárba.

„***Bookológia”***címmel egy éven keresztül játékos, ismeretterjesztő sorozatot rendeztek.

***Hálózsák és hókuszpókusz*** –avagy éjszaka a gyermekkönyvtárban elnevezésű programjukon 4-5-6. osztályos tanulók vehettek részt, akik vállalták, hogy az éjszakát is a könyvtárban töltik. A részvétel feltétele volt, hogy a gyerekek a gyermekkönyvtár beiratkozottés valóban „könyv­moly” olvasói legyenek. 2015 januárjától május végéig legalább 5 könyvet elolvassanak, és azokról könyvajánlót készítsenek. Összesen 25-en vettek részt az éjszakai kalandon.

A program 2014. évi sikerére való tekintettela könyvtár 2015-ben is megrendezte a ***Kerek világ*** című játékos, érzékenyítő órát általános iskola alsó tagozatosai számára. A gyerekek játékos feladatok segítségével bepillantást nyerhettek a fogyatékosok életébe. A programon a MEOSZ, MVGYOSZ, SINOSZ és azAut-Pont alapítvány képviseltette magát.

Békés Megyei Könyvtár Gyermekkönyvtára a könyvtári foglalkozások mellett iskolákban, óvodákban tart foglalkozásokat, 2015-ben flasmob-ot szerveztek a békéscsabai gyermekorvosirendelőkben. Aktívan részt vesznek a KSZR munkájában. Kiss Ildikó és Mecseki Éva gyermekkönyvtárosok munkája nagy összhangról és elhivatottságról tanúskodik.

*A VándorBagoly és a Titkok Ládája egy évig vendégeskedik a Békés Megyei Könyvtár Gyermekkönyvtárában, ahonnan továbbszáll…*

*Dunaújváros, 2016. szeptember 16.*